अभिनेत्री दीपिका पादुकोण मानती हैं कि एक वक्त था जब फ़िल्मों में 



हीरोइन को अच्छे कपड़े पहनना और मेकअप लगाने का ही काम रहता था लेकिन आज फ़िल्म में हीरोइन उतनी ही ज़रुरी है जितना कि एक हीरो और अगर ऐसा नहीं है तो हीरोइन के बगैर फ़िल्म क्यों नहीं बनाते?कॉकटेल की अभिनेत्री दीपिका कहती हैं "अब हीरोइन को सिर्फ एक उत्पाद की तरह इस्तेमाल नहीं किया जाता क्योंकि आज की पीढ़ी के कलाकार ज़्यादा महत्वपूर्ण रोल करने में यक़ीन रखते हैं. हम ध्यान रखते हैं इस बात का कि हम ऐसे रोल न करें जो भीड़ में खो जाएं."फ़िल्म इंडस्ट्री के लिए कहा जाता है कि दो हीरोइन आपस में दोस्त नहीं हो सकतीं, लेकिन दीपिका इस बात को नकराते हुए कुछ और ही कह रही हैं.दीपिका कहती हैं "मैंने सुना है कि पहले दो हीरोइन आपस में बिल्लियों की तरह लड़ती थी. लेकिन अब तो हम सब दोस्तों की तरह रहते हैं. हम घूमने जाते हैं, आपस में बात करते हैं. कॉलेज या स्कूल में बच्चे घूमते फिरते हैं,मस्ती करते हैं. हम बिल्कुल वैसे ही करते हैं."कई आधुनिक परिवेश के रोल निभाने वाली दीपिका कहती है "मुझे इस बात से भी आपत्ति है कि ग्लैमर का मतलब ज़ीरो एक्टिंग क्यों होता है? ऐसा क्यों सोचा जाता है कि अगर कोई अच्छे कपड़े पहनता है और ग्लैमरस है तो उसे एक्टिंग करनी नहीं आती. कॉकटेल में मेरे अभिनय की तारीफ हुई जबकि मैंने उसमें काफी ग्लैमरस रोल भी निभाया है."ये जवानी है दिवानी में 



दीपिका अपने पूर्व प्रेमी रणबीर कपूर के साथ दिखाई दे रही हैं. गौरतलब है कि दीपिका और रणबीर ने एक ही साल अपने करियर की शुरुआत की थी और दोनों के बीच प्रेम संबंध थे.हालांकि बाद में दोनों के बीच अलगाव हो गया जिसके बारे में दीपिका ने एक चर्चित टीवी शो पर बात भी की थी.लेकिन अपनी नई फ़िल्म में एक साथ काम करके इन दोनों ही कलाकारों ने एक बार फिर सुर्खियां बटोर ली है.रणबीर के बारे में दीपिका कहती हैं "मुझे नहीं लगता कि रणबीर पिछले पांच सालों में ज़रा भी बदले हैं. हां ये कितने अच्छे अभिनेता हैं इसका पता हमें तभी लग गया था जब रणबीर की पहली फ़िल्म आई थी. रणबीर की हार या जीत मेरी भी सफलता या असफलता है."'ये जवानी है दिवानी' को अयान मुखर्जी ने निर्देशित किया है और ये फ़िल्म 31 मई को रिलीज़ होगी.(बीबीसी हिन्दी के 



एंड्रॉएड ऐप के लिए क्लिक करें. आप हमें 



फेसबुक और 



ट्विटर पर फ़ॉलो भी कर सकते हैं.)